CELEX ID: 32012D0108
Publication Date: 2011-12-14

Document Text:
NÕUKOGU OTSUS,
14. detsember 2011,
Euroopa Liidu ja Venemaa Föderatsiooni vahelise tooraine ekspordimaksude kehtestamist või tõstmist käsitleva kirjavahetuse vormis lepingu liidu nimel allkirjastamise ja ajutise kohaldamise kohta
(2012/108/EL)
EUROOPA LIIDU NÕUKOGU,
võttes arvesse Euroopa Liidu toimimise lepingut, eriti selle artikli 207 lõike 4 esimest lõiku koostoimes artikli 218 lõikega 5,
võttes arvesse Euroopa Komisjoni ettepanekut
ning arvestades järgmist:
(1)
Arvestades tooraine kättesaadavuse majanduslikku tähtsust ja Venemaa Föderatsiooni kui tooraine tarnija olulisust liidu jaoks, on komisjon pidanud Venemaa Föderatsiooniga läbirääkimisi viimase kohustuste üle vähendada oma praegu kohaldatavaid ekspordimakse või need kaotada.
(2)
Nimetatud kohustused, mis kantakse Venemaa Föderatsiooni Maailma Kaubandusorganisatsiooniga (WTO) ühinemise protokolli, ei hõlma toorainet, mille suhtes Venemaa Föderatsioon praegu ekspordimakse ei kohalda.
(3)
Vähendamaks ohtu, et Venemaa Föderatsioon kehtestab tulevikus uusi ekspordimakse, ja sellest tulenevat mõju toorainetarnetele, pidas komisjon Euroopa Liidu nimel Venemaa Föderatsiooniga läbirääkimisi tooraine ekspordimaksude kehtestamist või tõstmist käsitleva kirjavahetuse vormis lepingu üle (edaspidi „leping”).
(4)
Leping tuleks allkirjastada.
(5)
Pidades silmas vajadust tagada, et Venemaa Föderatsiooni kohustused seoses uute tooraine ekspordimaksudega kehtiksid alates Venemaa Föderatsiooni WTOga ühinemise kuupäevast, tuleks lepingut kohaldada ajutiselt alates kõnealusest kuupäevast kuni selle sõlmimiseks vajalike menetluste lõpuleviimiseni,
ON VASTU VÕTNUD KÄESOLEVA OTSUSE:
Artikkel 1
Euroopa Liidu ja Venemaa Föderatsiooni vahelise tooraine ekspordimaksude kehtestamist või tõstmist käsitleva kirjavahetuse vormis lepingu allakirjutamiseks antakse liidu nimel luba, eeldusel et nimetatud leping sõlmitakse.
Lepingu tekst on lisatud käesolevale otsusele.
Artikkel 2
Nõukogu eesistujal on õigus määrata isik(ud), kes on volitatud lepingule liidu nimel alla kirjutama.
Artikkel 3
Lepingut kohaldatakse selle sätetega kooskõlas ajutiselt alates kuupäevast, mil Venemaa Föderatsioon ühineb WTOga, kuni lepingu sõlmimiseks vajalike menetluste lõpuleviimiseni (1).
Artikkel 4
Käesolev otsus jõustub selle vastuvõtmise kuupäeval.
Genf, 14. detsember 2011

EuroVoc Classification:
Level 1: 100148
100143
100147
100161
100144
Level 2: 100206
100277
100283
100170
100282
100176
100194
Level 3: 3461
5775
122
4040
1321
914
c_964c9649
6205
11
All Concepts: 1839
3466
4399
5403
5876